சென்னை: கிறிஸ்டி நிறுவனத்தில் நடந்த முறைகேடு காரணமாக சத்துணவு குழந்தைகளுக்கு முட்டை வழங்குவதற்கான டெண்டர் ரத்து செய்யப்பட்டுள்ளது. இதனால் ஆகஸ்ட் 1ம் தேதியில் இருந்து பள்ளி குழந்தைகளுக்கு முட்டை வழங்குவதில் சிக்கல் எழுந்துள்ளது. இதுபற்றி பெண் அமைச்சர் சரோஜாவிடம் கேட்டபோது, பதில் அளிக்க மறுத்து விட்டார். தமிழக அரசு சார்பில், சத்துணவு திட்டத்திற்கு முட்டை வழங்குவதற்கான டெண்டர் நேற்று முன்தினம் சென்னை, தரமணியில் உள்ள சமூகநலத்துறை அலுவலகத்தில் திறக்கப்படுவதாக அறிவிக்கப்பட்டிருந்தது. தமிழகம் முழுவதும் சத்துணவு மையங்களுக்கு முட்டை சப்ளை செய்யும் டெண்டருக்கு 6 நிறுவனங்கள் டெண்டர் கோரி இருந்தன. அதில் 3 நிறுவனங்கள் கிறிஸ்டி நிறுவனம் ஆகும்.